বিজ্ঞান ভবন্দা পাংথোকপা ৱার্ল্দ ইনভাইরনমেন্ত দেগী থৌরমদা পীখিবা প্রধান মন্ত্রীগী ৱারোল (জুন ৫ ২০১৮)

ঐহাক্কী মরূপ মন্ত্রীশিং দা. হর্স বর্ধন, দা. মহেশ শর্মা, শ্রী মনোজ সিনহা একজিক্যুতিব দাইরেক্তর, য়ুনাইতেদ নেসন্স ইনভাইরনমেন্ত প্রোগ্রাম সেক্রেতরী, মিনিস্ত্রী ওফ ইনভাইরনমেন্ত, ফোরেস্ত এন্দ ক্লাইমেৎ চেঞ্জ ভারত অমদি মপান লৈবাক্তগী লেংবীরক্লিবা শক্নাইরবা মীহুৎশিং ইচল–ইচে অমসুং মরূপ–মপাংশিং। ভারতকী মীওই বিলিয়ন অমগা শুপ্না অহুমগী মায়কৈদগী ময়াম পুম্নমকপু নই দিল্লীদা তরাম্না ওকচবা অসিদা ঐহাক নুংঙাইবা ফাওই। থৌরম অসিগী সাইদ–লাইন্দা, মপাল লৈবাক্তগী শরুক য়াবীরিবা মীহুৎশিংনা দিল্লীগী পুৱারী অমসুং চীং লেম্বা মওং মতৌ অদু য়েংনবগী তঞ্জা ফংলমগনি হায়না ঐহাক্না আশা তৌই। ৱার্ল্দ ইনভাইরনমেন্ত দে ২০১৮গী গ্লোবেল হোস্ত ওইবা ফংবা অসিদা ঐখোয়না চাউথোকচরি। ঙসি ঐখোয়না মসিগী মরুওইবা থৌরম অসি পাংথোকপা অসিদা ঐখোয়না য়ুনিবর্সেল ব্রদরহুদকী ওইবা ঐখোয়গী অরিবা চৎন–লোনচৎ অদু নৌহৌনা নীংশিংলি। মসি সংস্কৃতকী মমিং চৎলবা ৱাঙাং–ৱাতাদা ফোংদোক্লি– ভাসুধৈব কুতুম্বকম– মালেম অসি ইমুং অমনি। চপ মান্নবা চৎন–লোনচৎ অসি মহাত্মা গান্ধীনা ফোংদোকপীরম্বা দোক্ত্রিন ওফ ত্রস্তী–শিপতা উবা ফংই। মহাক্না হায়বীরম্মি মদুদি ‘মালেম অসিনা মীপুম খুদিংমক্কী চংদবা য়াদবা অদু কোন্ননবা লেম পানা পীরি, অদুবু মীপুম খুদিংমক্না মিহৌরিবা অদুদি পীদে।’ মসি ঐখোয়না মহৌশাগী পোৎশকশিংদা তৌরিবা ভক্তি অদুদা উবা ফংই। মসি ঐখোয়গী কুম্মৈ–হরাও অমসুং অরীবা লাইরিকশিংদা উবা ফংই। ইচল–ইচে অমসুং মরূপ মপাংশিং, ভারত অসি ঙসিদি মালেমদা শেল–থুমগী ফীভম য়াম্না চাউখৎপা লৈবাক অমা ওইরে। ঐখোয়না ঐখোয়গী মীয়ামগী পুন্সি মহিংগী থাক হেঙ্গৎহন্নবা ৱাশক্লি। ঐখোয়না সস্তেনেবল অমসুং অশং–অমান্তনা থল্লবা লম্বী অমদা চংশিন্নবগীদমক্তসু ৱাশক্লি। মায়কৈ অসিদা চংশিল্লদুনা হৌখিবা চহি অনি অসিদা ঐখোয়না অনৌবা কুক্কিং গ্যাস কনেক্সন মিলিয়ন নিফু হেন্না পীখ্রে। মসিনা খুঙ্গংগী নুপীশিংবু হু চেনবা মৈখুদগী নানথোকহল্লে। মসিনা মখোয়বু মৈ থানবা শীংদা তাংজরম্বা তৌরম্বা অদু কোকহল্লে। ভারত পুম্বদা এল ই দি বল্ব মিলিয়ন চাহুম হেন্না ইন্সতোল তৌখ্রে। মসিনা ইলেক্ত্রিসিতী কনবতা নত্তনা এতমোস্ফিয়ারদা অহেনবা কার্বোন দাইওক্সাইদ থাদোক্কদবা অদুদগী কনবসু ঙমলে। ঐখোয়না রিনইয়েবল ইনর্জী জেনরেসনগী মায়কৈদা খুমাং চাউনা চংশিল্লি। ২০২২ ফাওবদা সোলর অমসুং ৱিন্দ ইনর্জী গিগা ৱাৎ চাম্মা হুমফুতরা মঙা জেনরেৎ তৌনবা ঐখোয়না পান্দম থম্লি। ঐখোয়না হান্ননা মালেমদা সোলর ইনর্জী খ্বাইদগী য়াম্না পুথোকপা মঙাশুবা লৈবাক ওইরে। মসিদসু নত্তনা, ঐখোয় রিনইয়েবল ইনর্জী য়াম্না পুথোকপা তরুকশুবা লৈবাকসু ওইরি। য়ুমথোং খুদিংদা ইলেক্ত্রিসিতী কনেক্সন ফংহন্নবা ঐখোয়না পান্দম থম্লি, মদুনা মহৌশাগী ফিভমদা কায়হনগদবা ফুয়েল শিজিন্নবা হন্থহল্লগনি। ঐখোয়না ফোসিল ফুয়েল শিজিন্নবসু হন্থরে। ঐখোয়না সহরশিং অমসুং পব্লিক ত্রান্সপোর্তেসন ত্রান্সফোর্ম তৌবগী থবক চত্থরি। ঐখোয়গী লৈবাক অসি নহাশিংগী লৈবাক অমনি। থবক ফংহন্নবগীদমক ঐখোয়না ভারতপু গ্লোবেল মেনইফেকচরিং হব অমা শেমগৎনবগী মায়কৈদা থবক তৌরি। ঐখোয়না মেক ইন ইন্দিয়া কেম্পেন হৌদোক্লে। ঐখোয়না ২০৩০ নেস্নেলী দিতর্মিন্দ কন্ত্রীব্যুসন অদু ফংনবা চংশিল্লি। য়ু এন ই পি গেপ রিপোর্তকী মতুং ইন্না, ভারতনা মসিগী কোপেনহেগেন প্লিজ অদু ফংনবগী মায়কৈদসু চংশিল্লি। ঐখোয়গী মশা মউ ফবা নেস্নেল বাইওদাইবর্সিতী স্ত্রাতেজী অমা লৈজৈ। মালেমগী কংফাল লমদমগী চাদা অনিগা পোইন্ত মরিগা লোইননা ভারতনা রেকোর্দ তৌরবা স্পেসিফিক দাইবর্সিতীগী চাদা তরেৎতগী নিপাল ফাওবা মতেং পাংলি। মীওইবা খুন্নাইগী অপুনবা মীশিংগী চাদা তরানিপালদি ভারতনা শৌগৎলি। হৌখিবা চহি অনিদা ঐখোয়গী উ অমসুং উমংগী চাং অসি চাদা অমগী চাংসু হেঙ্গৎলে। লম্লক্কী শা–উচেক ঙাক শেনবগী থবকসু ঐখোয়না মওং তানা চত্থরি। কৈ, শামু, নোংশা, শমুনগন্দা অমদি অতোপ্পা লম্লক্কী শা–উচেকশিংগী মশিং হেঙ্গৎলে। ঐখোয়না পাক চাউনা নমামী গঙ্গে ইনিসিয়েতিব হৌদোক্লে। মসিনা ঐখোয়গী খ্বাইদগী তাংলবা গঙ্গা তুরেলগী ফিভম অমুক হন্না ফগৎহল্লগনি। লৌবুক খুদিংদা ঈশিং ফংহন্নবা প্রধান মন্ত্রী কৃষি সিঞ্চাই য়োজনা হৌদোক্লে। ঐখোয়গী মোত্তোদি ‘মোর ক্রোপ, পার দ্রোপ’ নি। ঐখোয়গী লৌমীশিংনা লৌউ শিংউবগী অরেমখাকশিং অদু মৈ থাদোকপগী মহুৎ মগুন লৈবা নইত্রেন্তশিং ওন্থোক্নবা অচৌবা কেম্পেন অমসু হৌদোক্লে। ইচল–ইচে অমসুং মরূপ মপাংশিং, মালেম অয়াম্বনা খুদোং চাদবা অচুম্বরোমদা মীৎয়েং থম্বা মতমদা, ঐখোয়না খুদোংচাবা এক্সনলোমদা চংশিল্লি। মসিমক্না ভারতনা ফ্রান্সকা লোয়ননা ইন্তর্নেস্নেল সোলর এলাইন্স লিংখৎলে। পেরিস এগ্রীমেন্তকী মতুংদা মসিনা গ্লোবেল দিবেলপমেন্তকী মায়কৈদা চংশিল্লিবা খ্বাইদগী মরু ওইবা অমা ওইরম্বা য়াই। থা অহুমগী মমাংদা, লৈবাক ৪৫ হেনবদগী লাকপা লুচীংবশিং অমসুং ইন্তর্নেস্নেল ওর্গনাইজেসনশিংগী মকোকশিংনা ইন্তর্নেস্নেল সোলর এলাইন্সকী ফাউন্দিং কনফরেন্সকীদমক নই দিল্লীগী মফম অসিদা পুনখি। মরূপশিং, চহি অসিদা ৱার্ল্দ ইনভাইরনমেন্ত দেনা য়াম্না সিগ্নিফিকেন্ত ওইবা চেলেঞ্জ অমা পীনবা হোৎনরি। প্লাস্তিক অসি হৌজিক মীওইবা খুন্নাইদা অকীবগী মশক অমা ওইরে। মসিগী অয়াম্বা শরুক্তি রিসাইকল তৌদে। মসি অয়াম্বনা নন–বাইওদিগ্রেবল ওইবনা য়াম্না ফৎতবা ওইরি। প্লাস্তিক পোলুসন অসি হান্ননা ঐখোয়গী মেরিন ইকোসিস্তেমদা খুদোং থিনীংঙাই ওইরি। বিজ্ঞানিকশিং অমসুং ঙামীশিংনা খুদোংথিবা অদু থিন্দুনা তাক্লি। মসিনা ঙা ফাবগী চাং হন্থহল্লে, সমুদ্রগী শাবগী চাং হেঙ্গৎলে অমদি হেবিতেৎশিং মুত্থরক্লে। ভারতনা ‘ক্লিন সিজ কেম্পেন’ শরুক য়ানবা অমদি ঐখোয়গী ওসিনশিংবু কনবদা থৌদাং লৌনবা শেম শারে। মরূপশিং, ভারত্তা পার কেপিতা প্লাস্তিক শিজিন্নবগী চাং অসি চাউখৎলবা লৈবাকশিংগা য়েংনরুবদা চাং য়াম্না নেম্লি। লু–নানবা অমসুং সেনিতেসন্দা চত্থরিবা ঐখোয়গী লৈবাক্কী ওইবা মিশন– স্বচ্ছ ভারত অভিয়ান্না অখন্ননা “প্লাস্তিক ৱেস্ত মেনেজমেন্ত”তা মীৎয়েং থম্লি। মরূপশিং, ভারতনা থাংলিবা খোংথাং অসি মসিনি। ঐখোয়না ৱার্ল্দ ইনভাইরনমেন্ত দেগী য়াইফরবা থৌরম অসিদা ইন্তর্নেস্নেল কম্যুনিতীগা লোইননা অমুক হন্না সেয়র তৌবা ফংজবা অসিদা নুংঙাইবা ফাওই। লোইশিল্লকপা অসিদা, ৱার্ল্দ ইনভাইরনমেন্ত দে ২০১৮গী গ্লোবেল হোস্ত ওইনা, সস্তেনেবল দিবেলপমেন্তা ঐখোয়গী ৱাশক অদু অমুক হন্না শোয়দবনি হায়জরি। পুম্নমক্না প্লাস্তিক পোলুসনবু মায়থিবা পীনবা ঐখোয় পুম্নমক অমত্তা ওইনা পুল্লসি অমদি প্লানেৎ অসিবু অফবা মফম অমা ওইহল্লসি। ময়াম্বু থাগৎচরি।